آذربایجان جمهوریتی پرزیدنتی ایلهام علی‌یئو، گئچن ایل ائدیلن جمهورباشقانلیغی سئچیملرینی قازانماسینین آردین‌دان گئنیش اصلاحاتلار باشلاتدیغینی سؤیله‌دی.
یئنی ایل بایرامی موناسیبتیله خالقا سسله‌نیش چیخیشین‌دا، علی‌یئو، اصلاحاتلاردا یئنی مرحله‌یه گیردیکلرینی وورغولایاراق "اقتصادی اصلاحاتلار علاوه گلیر الده ائتمه‌میزه و بودجه گلیرلریمیزی آرتدیرمامیزا ایمکان تامین ائدیر. بودجه گلیرلری بو ایل ژانویه-فوریه آیلارین‌دا ۱۵۰ میلیون مانات آرتدی. بو گلیرلری اجتماعی پروژه‌لره صرف ائده‌جییک" ایفاده‌لرینی ایشلتدی.
آذربایجانین گرچکلشدیردیگی اجتماعی و اقتصادی گلیشمه‌دن بحث علی‌یئو،
"اصلاحاتلار درینلشه‌جک. اصلاحاتین آلترناتیوی یوخدور. سیاسی، اقتصادی، سوسیال، حقوقی و قانونی، تحصیل و ساغلیق کیمی هر ساحه‌ده یئنی اصلاحاتلار ائدیله‌جک. آرتیق تاپشیریقلار وئریلدی و اصلاحات پاکتی حاضرلانیر" دئدی.
آذربایجانین یئنی بیر دؤوره گیردیگینی ایفاده ائد‌ن علی‌یئو، "آذربایجان یئنی‌له‌نیر، گوج‌له‌نیر و مدرنله‌شیر. درین میللی و معنوی کؤکلر اوزرینه گوج‌لو بیر دؤولت قوردوق. آذربایجان تاریخ‌ده هئچ بو قدر گوج‌لو اولمامیشدی آنجاق بو اوغورلاریمیزلا کفایتله‌نه‌جییک معناسینی وئرمیر. باشاریلاریمیز بیزی گله‌جه‌یه داها یاخشی باخماغا تشویق ائدیر. بو ایلی ده اوغورلا تاماملایاجاغیمیزدان آرخایینام. آذربایجان بوندان سونرا یالنیز و یالنیز گلیشیم و ترقی یولو ایله گئده‌جک، وطنداشلارین اجتماعی رفاهی ایلد‌ن ایله داها یاخشی اولاجاق" ایفاده‌لرینی ایشلتدی.
